New Haven International
New Haven International var en tennisturnering for mænd, som blev spillet hvert år i perioden 1972 til 1998 i USA som optakt til US Open. Fra 1972 til 1984 blev turneringen afviklet på grusbaner, men fra 1985 gik man over til at spille kampene på hardcourt. Turneringen blev markedsført under flere forskellige navne i løbet af dens levetid på grund af skiftende sponsorer, bl.a. Volvo International og Pilot Pen International.

Turneringen tilhørte World Championship Tennis i 1972, grand prix-serien i tennis i perioden 1973-89 og blev optaget på ATP Tour, da den blev stiftet i 1990.

Turneringen havde flere forskellige hjemsteder i det nordøstlige USA i løbet af dens levetid. Først blev den spillet i Mount Washington Resort i Bretton Woods, New Hampshire fra 1972 til 1974 Derefter fulgte en periode på 10 år i Cranmore Mountain Resort i North Conway, New Hampshire fra 1975 til 1984. Stratton Mountain Resort i Stratton Mountain, Vermont var spillested fra 1985 til 1989, inden turneringen i sine sidste ni år hørte hjemme i Cullman-Heyman Tennis Center i New Haven, Connecticut fra 1990 indtil den blev nedlagt efter den sidste udgave i 1998.

I 2005 blev ATP-turneringen på Long Island (på daværende tidspunkt kendt som TD Waterhouse Cup) flyttet til New Haven, hvor den fusionerede med WTA-turneringen Pilot Pen Tennis. Den nuværende Pilot Pen-turnering på ATP Tour betragtes som en fortsættelse af Long Island-turneringen fremfor af Pilot Pen International.

Finaler

Single

Double

Referencer

Kilder 
 ATP Tour - Bretton Woods 
 ATP Tour - North Conway 
 ATP Tour - Stratton Mountain / New Haven 

Tennisturneringer
Tennis i USA
ATP Tour
Etableret i 1973
Ophørt i 1998